SDC พุ่งกระฉูดเกือบ 22% คาดเก็งกำไรแผนธุรกิจใหม่-หุ้นเป็นขาลงมานาน
SDC พุ่งกระฉูด 20% คาดเก็งกำไรหุ้นเป็นขาลงมานาน-แผนธุรกิจใหม่ โดย ณ เวลา 15.38 น. อยู่ที่ระดับ 0.67 บาท บวก 0.12 บาท หรือ 21.83% ด้วยมูลค่าซื้อขาย 25.80 ล้านบาท
27 ต.ค. 2560

ผู้สื่อข่าวรายงานว่า บริษัท สามารถ ดิจิตอล จำกัด (มหาชน) หรือ SDC  ณ เวลา 15.38 น. อยู่ที่ระดับ 0.67 บาท บวก 0.12 บาท หรือ 21.83% ด้วยมูลค่าซื้อขาย 25.80 ล้านบาท คาดเก็งกำไรหลังหุ้นเป็นขาลงมานานและแผนธุรกิจใหม่

บริษัทปรับโครงสร้างธุรกิจเป็น 5 สายหลักเพื่อเป็นกำลังสำคัญในการสร้างรายได้ประจำมากขึ้น ประกอบด้วย Digital network ดำเนินธุรกิจให้บริการด้านการสื่อสารผ่านระบบดิจิตอล,Digital Content ภายใต้คอนเซป “Digital Lifestyle” โดยคอนเทนต์ที่ได้รับความนิยม, iSport  ซึ่งเปิดตัวอย่างยิ่งใหญ่ไปเมื่อต้นปี มุ่งสู่ความเป็น Digital Sport ที่ดำเนินธุรกิจกีฬาครบวงจร สอดรับกับเทรนด์ยุคดิจิตอลและการเข้าสู่ยุคของกีฬาและสุขภาพ,Zazzet  ธุรกิจ Startup ที่ให้บริการขายฝากสินทรัพย์ออนไล์ผ่านเว็บ Zazzet (ซีแอสเซ็ท)  และ iOT ดำเนินธุรกิจจำหน่ายมือถือและ gadget
สำหรับผลการดำเนินงาน SDC งวดครึ่งปีแรก 2560 ขาดทุนสุทธิ 679.16 ล้านบาท เพิ่มขึ้นจากช่วงเดียวกันของปีก่อนอยู่ที่ 99.39 ล้านบาท
อนึ่ง บริษัท สามารถ ดิจิตอล จำกัด (มหาชน) หรือ SDC เปลี่ยนชื่อจากเดิมคือ บมจ.สามารถ ไอ-โมบาย (SIM)    